OBSAH

[Výdavky rozpočtovej kapitoly MPRV SR 2](#_Toc390932642)

[1. Organizácia trhu s agrárnymi komoditami – trhovoorientované výdavky 4](#_Toc390932643)

[2. Priame platby 5](#_Toc390932644)

[2.1 Prechodné vnútroštátne platby 7](#_Toc390932645)

[3. Rozvoj vidieka 8](#_Toc390932646)

[4. Operačný program Rybné hospodárstvo 14](#_Toc390932647)

[5. Štátna pomoc a národné podpory 15](#_Toc390932648)

[6. Celková podpora do poľnohospodárstva a potravinárstva 17](#_Toc390932649)

**Príloha 3**

# Výdavky rozpočtovej kapitoly MPRV SR

Rozpočet kapitoly MPRV SR bol v roku 2014 rozpracovaný do nasledovných šiestich programov:

Program **„Udržateľné lesné hospodárstvo“** je členený do dvoch podprogramov: Obnova a rozvoj lesného hospodárstva a Výskum a odborná pomoc pre udržateľné lesné hospodárstvo. Orientoval sa najmä na implementáciu princípov trvalo udržateľného obhospodarovania lesov prostredníctvom programov starostlivosti o lesy, mapovanie lesných pozemkov pre účely tvorby tematického štátneho mapového diela, komplexné zisťovanie stavu lesov s cieľom kategorizácie lesov, pásiem ohrozenia lesov emisiami a databázy hospodársko-úpravníckej typizácie, vyhotovovanie lesných hospodárskych plánov pre zabezpečenie odborného obhospodarovania lesov, monitorovanie lesov ohrozených požiarmi a starostlivosť o národné parky. V rámci programu sa realizoval aj výkon kompetencií špecializovanej štátnej správy na úseku lesného hospodárstva, so zameraním najmä na kontrolu dodržiavania právnych predpisov a záväzných právnych ustanovení na úseku lesného hospodárstva. Úlohou programu je funkčne integrované lesné hospodárstvo, zabezpečujúce ekologickú stabilitu krajiny a posilňujúce hospodársky a sociálny rozvoj regiónov a vidieka.

Zámerom programu **„Potravinová bezpečnosť, zdravie a ochrana zvierat a rastlín“** je zabezpečenie produkcie a zásobovanie obyvateľstva kvalitnými potravinami, zabezpečovanie vysokej úrovne zdravia a ochrany zvierat a rastlín zamedzením šírenia nákaz a zabezpečenie konkurencieschopnosti slovenských producentov potravín. Program tvoria štyri podprogramy: Regulácia, formulácia a výkon veterinárnej a potravinovej služby, Zdravotná neškodnosť potravín, Poznatková báza na zabezpečenie kvality a bezpečnosti potravín, Regulácia vstupov, Zdravie a kvalita rastlín.

Program **„Tvorba, regulácia a implementácia politík“** je členený na podprogramy: Podpora programov, Realizácia a administrácia finančných schém, Poznatková podpora tvorby politík, Pôdohospodársky informačný systém, Štatistický informačný systém, Pozemkové úpravy. Zámerom programu je vysoký štandard tvorby politík a poskytovania služieb všetkým farmárom, obyvateľom vidieka, agropotravinárskemu priemyslu, spotrebiteľom, verejnosti a inštitúciám verejnej správy v súlade s princípmi Spoločnej poľnohospodárskej politiky. V zmysle platnej legislatívy boli poskytované konečným prijímateľom dotácie za účelom podpory a rozvoja pôdohospodárstva.

Cieľom programu **„Podpora konkurencieschopnosti poľnohospodárstva** **a potravinárstva“** je medzinárodne konkurencieschopný, na spotrebiteľaorientovaný agropotravinársky sektor, vytvárajúci environmentálne udržateľný vidiecky ráz. Aktivity programu sú rozdelené do piatich podprogramov: Podpora poľnohospodárskych činností –priame platby, Rybné hospodárstvo EFT (operačný program Rybné hospodárstvo SR 2007 ‑ 2013), Stabilizácia trhu poľnohospodárskej produkcie (TOV), Poznatková podpora konkurencieschopnosti poľnohospodárstva, Plemenárska a kontrolná činnosť. Z hľadiska objemu alokovaných finančných prostriedkov tvorili najväčšiu časť programu štandardné nástroje Spoločnej poľnohospodárskej politiky.

Program **„Rozvoj vidieka“** tvorí šesť podprogramov: Implementácia rámca podpory, Zveľaďovanie krajiny, Zvýšenie konkurencieschopnosti sektora poľnohospodárstva a lesného hospodárstva, Zlepšenie životného prostredia a krajiny, Kvalita života vo vidieckych oblastiach a diverzifikácia vidieckeho hospodárstva; - EPFRV (PRV SR 2007 – 2013), Leader – EPFRV (PRV SR 2007 – 2013). Cieľom programu „Rozvoj vidieka“ je životaschopné a ekologicky udržateľné vidiecke prostredie, stabilizujúce existujúcu populáciu na vidieku prostredníctvom generovania pracovných príležitostí a vyššejživotnej úrovne.

Program **„Regionálny rozvoj“** je rozčlenený do podprogramov**:**

Operačný program Bratislavský kraj, Regionálny operačný program, Program cezhraničnej spolupráce SR – ČR**,** Program cezhraničnej spolupráce MR – SR, Program cezhraničnej spolupráce Rakúsko – SR, Program cezhraničnej spolupráce PR – SR, Program cezhraničnej spolupráce ENPI CBC MR – SR – Rumunsko – Ukrajina. Zámerom programu je sociálno-ekonomická vyrovnanosť regiónov, Nezrovnalosti rezortu.

V rámci rozpočtu v roku 2014 boli v kapitole MPRV SR aj nasledovné medzirezortné podprogramy: Oficiálna rozvojová pomoc, Hospodárska mobilizácia, Príspevky SR do Medzinárodných organizácií a Protidrogová politika.

**Rozpočtové výdavky na podporu poľnohospodárstva v roku 2014**

v € Tabuľka 1

|  |  |  |  |  |  |
| --- | --- | --- | --- | --- | --- |
| **Ukazovateľ** | **Pôvodný**  **rozpočet** | **Upravený**  **rozpočet** | **Skutočné**  **čerpanie** | **Index** | **Index** |
| skut./pôv. | skut./upr. |
| **Trhovo orientované výdavky spolu** | **0** | **14 796 296** | **10 856 567** | **0** | **73,37** |
| z toho: výdavky EÚ | 0 | 12 000 000 | 8 060 270 | 0 | 67,17 |
| financovanie zo ŠR | 0 | 2 796 296 | 2 796 296 | 0 | 100 |
| **Priame platby spolu** | **0** | **405 119 606** | **405 119 606** | **0** | **100** |
| v tom: výdavky EÚ |  | 352 229 330 | 352 229 330 | 0 | 100 |
| financovanie zo ŠR |  | 52 890 276 | 52 890 276 | 0 | 100 |
| **Program rozvoja vidieka**  **(2007 - 2013)** | **209 670 159** | **119 260 767** | **119 260 767** | **56,88** | **100** |
| v tom: výdavky EÚ | 160 604 580 | 91 672 566 | 91 672 566 | 57,08 | 100 |
| financovanie zo ŠR | 49 065 579 | 27 588 201 | 27 588 201 | 56,23 | 100 |
| **EPFRV (2014)** | **0** | **69 745 757** | **69 745 757** | **0** | **100** |
| z toho: výdavky EÚ | 0 | 52 093 682 | 52 093 682 | 0 | 100 |
| zo ŠR | 0 | 17 652 075 | 17 652 075 | 0 | 100 |
| **Európsky fond pre rybné hospodárstvo (2007 - 2013)** | **2 553 324** | **2 345 359** | **2 345 359** | **91,86** | **100** |
| v tom: výdavky EÚ | 1 844 316 | 1 698 196 | 1 698 196 | 92,08 | 100 |
| financovanie zo ŠR | 709 008 | 647 163 | 647 163 | 91,28 | 100 |
| **Štátna pomoc a národné podpory** | **7 030 000** | **7 011 997** | **7 011 364** | **99,73** | **99,99** |
| **Regionálny rozvoj** | **183 648 089** | **112 488 055** | **112 488 055** | **61,25** | **100** |
| v tom: výdavky EÚ | 155 160 464 | 95 544 963 | 95 544 963 | 61,58 | 100 |
| financovanie zo ŠR | 28 487 625 | 16 943 092 | 16 943 092 | 59,48 | 100 |
| **3. programové obdobie (2014-2020)** | 800 000 | 0 | 0 | 0 | 0 |
| **SPOLU** | **403 701 572** | **730 767 837** | **726 827 475** | **180,04** | **99,46** |

Prameň: MPRV SR, Návrh záverečného účtu za rok 2014

|  |
| --- |
| Vypracoval: NPPC - VÚEPP |

Výdavky v roku 2014 boli použité v rozsahu a na účely zákona o štátnom rozpočte na rok 2014 s cieľom dodržať zásady účelnosti, hospodárnosti, účinnosti a efektívnosti pri využití systému finančnej kontroly.

## Organizácia trhu s agrárnymi komoditami – trhovoorientované výdavky

Činnosti, súvisiace s organizovaním trhu zabezpečuje Pôdohospodárska platobná agentúra (PPA) – Sekcia organizácie trhu. Spoločnú organizáciu trhu s poľnohospodárskymi výrobkami v roku 2014 upravovalo nariadenie EP a Rady (EÚ) č. 1308/2013 a niektoré ustanovenia nariadenia Rady (ES) č. 1234/2007. Trhovo orientované výdavky (TOV) sú financované z Európskeho poľnohospodárskeho záručného fondu (EPZF), ktorý je súčasťou všeobecného rozpočtu EÚ.

**V roku 2014 sa na TOV vyčerpalo** 10 856 567 €, z toho 8 060 271 € z prostriedkov EÚ a spolufinancovanie z národných zdrojov 2 796 297 €.

Podpora spoločnej organizácie trhu predstavovala:

**a) Obchodné mechanizmy** – dovozné a vývozné licencie, vývozné certifikáty s vopred stanovenou sadzbou náhrady, vývozné náhrady. **b) Rastlinné komodity** - organizácia trhu s rastlinnými komoditami,

**c) Živočíšne komodity** - organizácia trhu so živočíšnymi komoditami.

Niektoré z trhových opatrení si vyžadujú  spolufinancovanie zo štátneho rozpočtu (Program „Školské mlieko“, „Národný program stabilizácie a rozvoja slovenského včelárstva“ a pomoc organizáciám výrobcom a skupinám výrobcom v rámci operačných programov).

Vo ***vinársko-vinohradníckom sektore*** bola v roku 2014 vyplatená najvyššia podpora na opatrenia na reštrukturalizáciu a premenu viníc vo výške 2 444 811€.V ***sektore ovocia* *a zeleniny*** bolo v roku 2014 na operačné programy, ktoré vypracúvajú organizácie výrobcov, vyplatených 888 220 €. Súčasťou podporných mechanizmov v rámci Spoločnej organizácie poľnohospodárskych trhov EÚ je program ***„Školské ovocie a zelenina“,*** do ktorého sa zapojilo aj Slovensko. Cieľomtohto programu je zvýšiť konzumáciu ovocia a zeleniny u detí, vplývať na zmenu ich stravovacích návykov a predchádzať chorobám zo zvýšenej hmotnosti a obezity. Na program „školské ovocie“ bolo v roku 2014 vyplatených 2 323 211 €.

Do ***Sektora mlieka a mliečnych výrobkov*** patríprogram **„*školské mlieko“,*** ktorý sa začal v SR realizovať od roku 2004 a prebieha aj v iných štátoch EÚ. Cieľom programu je zvýšiť spotrebu mlieka a mliečnych výrobkov a podporiť  tak zdravú výživu detí, vychovávať ich k zdravému životnému štýlu a umožniť  deťom kupovať  si tieto výrobky za cenovo výhodnejších podmienok. Postupne  sa zvyšuje počet zapojených školských zariadení do programu a každoročne sa zvyšuje aj objem prostriedkov vynaložených na realizáciu tohto programu zo zdrojov EÚ a SR. Finančné prostriedky na dodávanie mlieka a mliečnych výrobkov žiakom v školských zariadeniach poskytuje EÚ a  SR zo štátneho rozpočtu. Výdavky na **„*školské mlieko“*** v roku 2014 predstavovali 2 086 891 € ( z toho zo zdrojov EÚ 660 510 € a zo zdrojov štátneho rozpočtu 1 426 381 €).

Na národný program stabilizácie a rozvoja***včelárstva*** bolo v roku 2014 vyplatených 1 095 804 €. Včelársky program je spolufinancovaný zo strany EÚ 50 % a zo strany štátneho rozpočtu rovnako 50 %. Ide o včelársky program, ktorý vypracúvajú členské štáty ako štúdiu o výrobnej a obchodnej štruktúre v sektore včelárstva na svojom území.

V roku 2014 sa nevyplácali vývozné náhrady, v roku 2013 boli vyplatené vývozné náhrady v objeme 1 993 €.

Špecifickú oblasť tvorí ***sektor cukru***. V tomto sektore bol v roku 2014 vyplatený kompenzačný úrok štyrom slovenským výrobcom cukru na základe nariadenia Rady (EÚ) 1360/2013, ktorým sa stanovujú produkčné odvody v sektore cukru za hospodárske roky 2001/2002, 2002/2003, 2003/2004, 2004/2005 a 2005/2006, koeficient potrebný na výpočet dodatočných odvodov za hospodárske roky 2001/2002 a 2004/2005 a výška súm, ktoré zaplatia výrobcovia cukru predajcom cukrovej repy vzhľadom na rozdiel medzi maximálnou výškou odvodov a výškou týchto odvodov, ktoré budú účtované za hospodárske roky 2002/2003, 2003/2004 a 2005/2006, vo výške 1 345 031 €.

**Prehľad čerpania trhovo orientovaných výdavkov (TOV)**

**v € Tabuľka 2**

|  |  |  |
| --- | --- | --- |
| **TOV** | **2013** | **2014** |
| Reštrukturalizácia vinohradov | 4 706 204 | 2 444 811 |
| Poistenie úrody | 187 244 | 164 275 |
| Investície do podnikov | 695 925 | 503 373 |
| Propagácia na trhoch tretích krajín | 35 294 | 4 950 |
| Akčné plány skupín výrobcov a operačné programy organizácií výrobcov | 766 915 | 888 220 |
| Školské ovocie | 2 460 213 | 2 323 211 |
| Školské mlieko | 2 031 336 | 2 086 891 |
| Podpora včelárom | 1 148 811 | 1 095 804 |
| Vývozné náhrady | 1 993 | 0 |
| **SPOLU TOV** | **12 033 935** | **9 511 535** |

**Prameň: MPRV SR, PPA**

**Vypracoval:** NPPC - VÚEPP

Čerpanie trhovo orientovaných výdavkov (TOV) odráža meniacu sa situáciu na trhu s agropotravinárskymi komoditami, závisí od počtu žiadostí podľa jednotlivých opatrení ako aj od realizácie týchto opatrení. Pri niektorých opatreniach (program stabilizácie a rozvoja včelárstva, podpora na národný podporný program pre vinohrady, podpora propagácie poľnohospodárskych a potravinárskych výrobkov, školské ovocie) sú zo strany EK na jednotlivé roky stanovené limity.

V rámci TOV môžu byť podporované aj intervencie vo forme verejného skladovania, ktoré sú realizované v rámci mimorozpočtového režimu. Z bežného mimorozpočtového účtu neboli v roku 2014 vyplatené žiadne finančné prostriedky, zostatok na účte je 62 571 571 €.

## Priame platby

Priame platby tvoria významnú súčasť výdajov EÚ do poľnohospodárstva a predstavujú podporu príjmu poľnohospodárov podľa vopred stanovených podmienok. Realizujú sa prostredníctvom EPZF vo forme bežných transferov nefinančným subjektom priamo hospodáriacim na pôde, ktoré spĺňajú podmienky pre ich poskytovanie.

Nariadením Rady (ES) č. 73/2009 z 19. januára 2009 a delegovaným nariadením Komisie č. 994/2014 z 13. mája 2014 boli stanovené rozpočtové limity pre priame platby na rok 2014 a 3. októbra 2014 bolo schválené vykonávacie nariadenie Komisie (EÚ) č. 1044/2014, ktorým sa mení a dopĺňa nariadenie Rady č. 73/2009 a ktorým sa stanovujú rozpočtové stropy na rok 2014 uplatniteľné na určité režimy priamych podpôr. Ročný finančný rámec – rozpočtové stropy priamych podpôr na rok 2014 pre Slovenskú republiku bol vykonávacím nariadením Komisie č. 1044/2014 upravený na celkový objem 435 115 000 €. Upravený rozpočet ovplyvnil prevod prostriedkov z predchádzajúcich rokov a prevod prostriedkov do roku 2015.

Predložené žiadosti o platbu na jednotlivé schémy priamych podpôr v PPA boli administrované v súlade s platnou legislatívou. Proces overovania oprávnenosti platby prebieha od podania žiadosti až po ukončenie správneho konania vydaním rozhodnutia, po uskutočnení administratívnych kontrol a kontrol na mieste. Približne 90 % priamych platieb je realizovaných v mesiaci december príslušného roka.

PPA oznamuje a vypláca záujemcom podpory formou:

* jednotnej platby na plochu (SAPS),
* platby na dojnicu,
* osobitnej platby na cukor,
* osobitnej platby na ovocie a zeleninu,
* prechodných vnútroštátnych platieb.

Najväčší objem prostriedkov bol v roku 2014 vyplatený na jednotnú platbu na plochu (SAPS). V nadväznosti na čl. 68 ods.1 písm. B) nariadenia Rady (ES) č. 73/2009 boli v rámci uvedených zdrojov realizované platby na dojnicu na riešenie špecifických nevýhod v sektore mlieka postihujúcich subjekty hospodáriace v znevýhodnených alebo zraniteľných oblastiach.

***Jednotná platba na plochu (SAPS)*** bola poskytovaná v zmysle § 2 nariadenia vlády SR č. 488/2010 Z. z. z 8. 12. 2010 o podmienkach poskytovania podpory v poľnohospodárstve formou priamych platieb v znení nariadenia vlády SR č. 19/2014 Z. z.(ďalej len NV SR č. „488/2010 Z. z.“).

Platba SAPS sa poskytla na poľnohospodársky využívanú pôdu jedným žiadateľom vedenú v evidencii pôdnych blokov a dielov pôdnych blokov o výmere najmenej 1  hektár, pričom táto výmera môže predstavovať viaceré súvislé diely jedného pôdneho bloku jednej kultúry (orná pôda, trvalé kultúry, záhradky, trvalý trávny porast) o výmere najmenej 0,3 hektára, ktorá bola obhospodarovaná a udržiavaná v súlade s dobrými poľnohospodárskymi a environmentálnymi podmienkami (príloha č. 2 NV SR č. 488/2010 Z. z.) a je žiadateľovi k dispozícii k 31. 5. príslušného roka. Okrem dobrých poľnohospodárskych a environmentálnych podmienok je žiadateľ povinný plniť aj požiadavky hospodárenia, vrátane koeficientov pre výpočet množstva vyprodukovaného dusíka, ktoré sú uvedené v prílohe č. 3 a 4 NV SR č. 488/2010 Z. z. Naviazaním platby SAPS na dodržiavanie dobrých poľnohospodárskych a environmentálnych podmienok a podmienok hospodárenia (podmienky krížového plnenia) sa prispieva k šetrným postupom k životnému prostrediu, k udržiavaniu stavov hospodárskych zvierat. Od žiadateľov o túto platbu sa vyžadovalo aj zaťaženie na výmeru trvalých trávnych porastov a pestovaných objemových krmovín. Pre rok 2014 bola stanovená požiadavka min. zaťaženia 0,2 VDJ na ha trvalých trávnych porastov a pestovaných objemových krmovín, ktorých výmera je vyššia ako 20 ha.

***Platba na dojnicu* v** zmysle § 3 NV SR č. 488/2010 Z. z. sa poskytla žiadateľovi ak:

a) hospodári v znevýhodnených oblastiach alebo hospodári v zraniteľných oblastiach,   
b) má v centrálnom registri zvierat registrovanú farmu na chov hovädzieho dobytka,   
c) dodrží retenčné obdobie chovu dojníc od 1. 6. do 31. 8. príslušného roku.  
 Poskytnutie platby na dojnicu je podmienené podaním žiadosti a splnením podmienok pre poskytnutie jednotnej platby na plochu.

**Sadzby pre priame platby**

v € Tabuľka 3

|  |  |  |  |
| --- | --- | --- | --- |
| **Tituly** | **Merná jednotka** | 2013 | 2014 |
| SAPS | ha | 188,54 | 205,57 |
| Osobitná platba na cukor | ha | 594,41 | 597,96 |
| Platba na dojnicu | ks | 98,86 | 209,13 |
| Osobitná platba na ovocie a zeleninu | ha | 56,63 | 56,47 |
| Platba na chmeľ | ha | 269 | 269 |
| Platba na veľké dobytčie jednotky (VDJ) | ha | 30,00 a 60,00 | 63,00 a 140,00 |

Prameň: MPRV SR

Vypracoval: NPPC - VÚEPP

Okrem SAPS a platby na dojnicu boli v rámci ostatných priamych platieb poskytované prostriedky na:

*-* ***Osobitnú platbu na cukor*** – cieľom je poskytnúť pestovateľom cukrovej repy kompenzáciu za zníženie nákupných cien ako aj výroby cukru. Poskytuje sa na výmeru poľnohospodárskych pozemkov, na ktorých sa pestovala cukrová repa v roku 2005.

**- *Osobitnú platbu na ovocie a zeleninu*** – účelom poskytnutých platieb je stabilizácia pestovateľských plôch ovocia a zeleniny, nakoľko platba je naviazaná na výmeru vybraných druhov ovocia a zeleniny v roku 2007.

### Prechodné vnútroštátne platby

V podmienkach SR sa prechodná vnútroštátna pomoc administruje prostredníctvom nariadenia vlády SR č. 152/2013 Z. z. o podmienkach poskytovania podpory v poľnohospodárstve formou prechodných vnútroštátnych platieb v znení nariadenia vlády SR č. 20/2014 Z.z. (ďalej len „NV SR č. 152/2013 Z.z.“). V rámci prechodných vnútroštátnych platieb - priame podpory financované zo štátneho rozpočtu SR, boli v roku 2014 poskytnuté podpory:

***Platba na veľké dobytčie jednotky (VDJ****)* - účelom platby je udržanie upadajúcej živočíšnej výroby v SR a zabránenie znižovania počtov hospodárskych zvierat. Chovom polygastrických druhov hospodárskych zvierat (hovädzí dobytok, ovce, kozy) sa zároveň zlepšuje udržiavanie trvalých trávnych porastov, čím poberatelia platieb výraznou mierou prispievajú ku krajinotvorbe.

Do veľkých dobytčích jednotiek patria:

* teľatá do šesť mesiacov na základe stavu zvierat k 31. 3. 2007,
* hovädzí dobytok od 6 do 24 mesiacov na základe stavu zvierat k 31. 3. 2007,
* býky, voly a jalovice nad 24 mesiacov na základe stavu k 31. 3. 2007,
* dojčiace kravy nad 24 mesiacov na základe stavu zvierat ku dňu podania žiadosti,
* ovce a kozy nad 12 mesiacov na základe stavu zvierat k 31. 3. 2007 a ku dňu podania žiadosti
* individuálne referenčné množstvo mlieka k 31. 3. 2007.

Platbu bolo možné poskytnúť najmenej na jednu VDJ a stav zvierat sa určil podľa centrálneho registra zvierat – CEHZ ( Centrálna evidencia hospodárskych zvierat). V roku 2014 boli v rámci platby na VDJ podporené: dojčiace kravy nad 24 mesiacov na základe stavu zvierat ku dňu podania žiadosti a ovce a kozy nad 12 mesiacov na základe stavu zvierat k 31. 3. 2007 a ku dňu podania žiadosti.

**Podpora na chmeľ** - cieľom platby je finančne podporiť tradičných pestovateľov chmeľu. Platba na chmeľv zmysle § 3 NV SR č.152/2013 Z. z. sa poskytne žiadateľovi na chmeľnicu evidovanú v evidencii pôdnych blokov a dielov pôdnych blokov k 31. 12. 2006, ak dosahuje výmeru najmenej 0,3 hektára.

Ak výmera chmeľníc uvedená v žiadostiach o platbu presiahne 305,13 hektára, každému žiadateľovi sa poskytne platba znížená priamoúmerne veľkosti výmery chmeľnice presahujúcej túto výmeru. Žiadateľ o platbu na chmeľ je povinný hospodáriť v súlade s dobrými poľnohospodárskymi a environmentálnymi podmienkami podľa prílohy č. 2 NV SR č. 488/2010.

**Vyplatené priame platby podľa jednotlivých schém**

v  € Tabuľka 4

|  |  |  |
| --- | --- | --- |
| **Tituly** | **2013** | **2014** |
| **Jednotná platba na plochu (SAPS)** | 332 625 429 | 355 424 982 |
| **Dojnice** | 12 425 430 | 24 585 027 |
| **Osobitná platba na cukor + osobitná platba na ovocie a zeleninu** | 18 989 897 | 19 158 321 |
| **Prechodné vnútroštátne platby**  **z toho:** | 1 143 994 | 5 951 276 |
| doplnkové platby na plochu | 73 | 0 |
| chmeľ | 11 360 | 67 834 |
| VDJ | 1 132 562 | 5 883 443 |
| **Priame platby spolu** | **365 184 750** | **405 119 606** |

Prameň: PPA, MPRV SR

Vypracoval: NPPC – VÚEPP

## Rozvoj vidieka

Európsky poľnohospodársky fond pre rozvoj vidieka(ďalej len **„**EPFRV“) bol zriadený Nariadením Rady (ES) č. 1290/2005 z 21. júna 2005 o financovaní Spoločnej poľnohospodárskej politiky a slúži na financovanie programov rozvoja vidieka (PRV SR 2007-2013) prijatých v súlade s nariadením Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka v platnom znení a s nariadením Komisie (ES) č. 1974/2006 z 15. decembra 2006, ktorým sa ustanovujú podrobné pravidlá vykonávania nariadenia Rady (ES) č. 1698/2005. EPFRV prispieva k podpore trvalo udržateľného rozvoja vidieka v celej EÚ spôsobom, ktorý dopĺňa politiky podpory trhu v rámci Spoločnej poľnohospodárskej politiky. Od 1. januára 2014 sa uplatňuje nariadenie EP a Rady (EÚ) č. 1305/2013 o podpore programu rozvoja vidieka prostredníctvom Európskeho poľnohospodárskeho fondu pre rozvoj vidieka a o zrušení nariadenia Rady (ES) č. 1698/2005, ktoré nariadenie (ES) 1698/2005 zrušilo.

Politika rozvoja vidieka EÚ sa neustále vyvíjala s cieľom reagovať na nové výzvy vo vidieckych oblastiach. Proces najnovšej reformy Podľa článku 88 nariadenia (EÚ) 1305/2013 sa nariadenie (ES) 1698/2005 sa uplatňuje na operácie programov schválených EK podľa tohto nariadenia pred 1. januárom 2014.

Program rozvoja vidieka SR 2007-2013 pokrýva celé územie SR a je implementovaný na základe legislatívy ES. Bol schválený rozhodnutím Komisie C(2007) 6164 zo 4. decembra 2007 Európskou komisiou a dopracovaný v zmysle prvej, druhej, tretej, štvrtej a piatej modifikácie. Celková suma verejných finančných prostriedkov na celé obdobie po modifikáciách programu predstavuje 2 597 053 717 €, z toho prostriedky EÚ 1 996 908 078 € a prostriedky štátneho rozpočtu na spolufinancovanie 600 145 639 €.

Program sa realizuje prostredníctvom opatrení v rámci štyroch osí:

**Os 1 – Zvýšenie konkurencieschopnosti sektora poľnohospodárstva a lesného hospodárstva** (opatrenia: Modernizácia fariem, Pridávanie hodnoty do poľnohospodárskych produktov a produktov lesného hospodárstva, Odbytové organizácie výrobcov, Zvyšovanie hospodárskej hodnoty lesov, Infraštruktúra týkajúca sa rozvoja a adaptácie poľnohospodárstva a lesného hospodárstva, Odborné vzdelávanie a informačné aktivity, Využívanie poradenských služieb);

**Os 2 – Zlepšenie životného prostredia a krajiny** (opatrenia: Platby za znevýhodnené prírodné podmienky v horských oblastiach a v ostatných znevýhodnených oblastiach, Platby v rámci sústavy NATURA 2000 a platby súvisiace so smernicou 200/60/ES, Agroenvironmentálne platby, Platby za životné podmienky zvierat, Prvé zalesnenie poľnohospodárskej pôdy, Platby v rámci sústavy NATURA 2000 – lesná pôda, Lesnícko-environmentálne platby, Obnova potenciálu lesného hospodárstva a zavedenie preventívnych opatrení);

**Os 3 – Kvalita života vo vidieckych oblastiach a diverzifikácia vidieckeho hospodárstva** (opatrenia: Diverzifikácia smerom k nepoľnohospodárskym činnostiam, Podpora činností v oblasti vidieckeho cestovného ruchu, Vzdelávanie a informovanie, Obnova a rozvoj obcí, občianskej vybavenosti a služieb, Získavanie zručností, oživovanie a vykonávanie stratégií miestneho rozvoja);

**Os 4 – Realizácia prístupu Leader** (opatrenia: Implementácia integrovaných stratégií rozvoja územia, Vykonávanie projektov spolupráce, Chod miestnej akčnej skupiny).

Podpora prostredníctvom aktivít Technickej pomoci a Národnej siete rozvoja vidieka sa zameriava na zabezpečenie efektívneho riadenia, implementácie, monitorovania, kontrolu a audit Programu rozvoja vidieka SR 2007-2013 a riadenie a implementáciu národnej siete rozvoja vidieka. Tieto opatrenia sú považované za Os 5.

***Legislatíva EÚ:***

**Nariadenie EP a Rady (EÚ) č. 1310/2013** zo 17. decembra 2013 ktorým sa stanovujú niektoré prechodné ustanovenia o podpore rozvoja vidieka z Európskeho poľnohospodárskeho fondu pre rozvoj vidieka (EPFRV) a ktorým sa mení nariadenie Európskeho parlamentu a Rady (EÚ) č. 1305/2013, pokiaľ ide o zdroje a ich rozdeľovanie na rok 2014, a ktorým sa mení nariadenie Rady (ES) č. 73/2009 a nariadenia Európskeho parlamentu a Rady (EÚ) č. 1307/2013, (EÚ) č. 1306/2013 a (EÚ) č. 1308/2013, pokiaľ ide o ich uplatňovanie v roku 2014,

**Nariadenie EP a Rady (EÚ) č. 1306/2013** zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008,

**Nariadenie EP a Rady (EÚ) č. 1305/2013** zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005 v platnom znení,

**Nariadenie EP a Rady (EÚ) č. 1303/2013** zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006,

[**Nariadenie Komisie (EÚ) č. 65/2011**](http://www.apa.sk/index.php?navID=440&id=5485) z 27. januára 2011, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka.

Ďalšími nariadeniami Komisie boli: Vykonávacie nariadenie Komisie (EÚ) č. 908/2014, Delegované nariadenie Komisie (EÚ) č. 907/2014, Delegované nariadenie Komisie (EÚ) č. 807/2014, Vykonávacie nariadenie Komisie (EÚ) č. 808/2014, Delegované nariadenie Komisie (EÚ) č. 640/2014.

*Legislatíva SR :*

**Nariadenie vlády Slovenskej republiky č. 50/2014 Z. z.** z 19. februára 2014, ktorým sa dopĺňa nariadenie vlády Slovenskej republiky č. 499/2008 Z. z. o podmienkach poskytovania podpory podľa programu rozvoja vidieka v znení neskorších predpisov

**Nariadenie vlády Slovenskej republiky č. 499/2008 Z. z.** z 26. novembra 2008 o podmienkach poskytovania podpory podľa programu rozvoja vidieka

V súlade s cieľmi politiky SPP sú v oblasti politiky rozvoja vidieka na obdobie rokov 2014 – 2020 definované tieto **dlhodobé strategické ciele:**

* podporovať konkurencieschopnosť poľnohospodárstva,
* zabezpečovať udržateľné hospodárenie s prírodnými zdrojmi a opatrenia v oblasti klímy,
* dosiahnuť vyvážený územný rozvoj vidieckych hospodárstiev a komunít vrátane vytvárania a udržiavania pracovných miest.

Reforma z roku 2013 zachováva mnohé z hlavných charakteristík politiky rozvoja vidieka z predchádzajúceho plánovacieho obdobia (2007 – 2013) a prináša tieto zmeny:

* zlepšenie strategického prístupu k tvorbe programov rozvoja vidieka,
* posilnenie obsahu opatrení v oblasti rozvoja vidieka,
* zjednodušenie pravidiel, resp. ak je to možné, zníženie súvisiacej administratívnej záťaže,
* užšie prepojenie politiky rozvoja vidieka s inými európskymi štrukturálnymi a investičnými fondmi.

Základné priority EÚ pre rozvoj vidieka do budúceho obdobia 2014 – 2020 sú nasledovné:

***Priorita 1: Podpora prenosu znalostí a inovácie v poľnohospodárstve, lesnom hospodárstve a vo vidieckych oblastiach***

**Oblasti zamerania:**

**-** Podpora inovácie, spolupráce a rozvoja vedomostnej základne vo vidieckych oblastiach,

- Posilnenie prepojenia poľnohospodárstva, výroby potravín a lesného hospodárstva s výskumom a inováciou, a to aj na účely zlepšenia environmentálneho riadenia a výkonu, Podpora celoživotného vzdelávania a odborného vzdelávania v odvetviach poľnohospodárstva a lesného hospodárstva.

***Priorita 2: Posilnenie životaschopnosti poľnohospodárskych podnikov a konkurencieschopnosti všetkých druhov poľnohospodárstva vo všetkých regiónoch a presadzovanie inovačných poľnohospodárskych technológií a udržateľného obhospodarovania lesov***

**Oblasti zamerania:**

**-** Zlepšenie hospodárskeho výkonu všetkých poľnohospodárskych podnikov a uľahčenie reštrukturalizácie a modernizácie poľnohospodárskych podnikov najmä za účelom zvýšenia ich účasti na trhu a zvýšenia poľnohospodárskej diverzifikácie,

- Uľahčenie vstupu poľnohospodárov s primeranými zručnosťami do odvetvia poľnohospodárstva, a najmä generačnej výmeny

- Zlepšenie hospodárskeho výkonu lesného hospodárstva

***Priorita 3: Podpora organizácie potravinového reťazca vrátane spracovania poľnohospodárskych výrobkov a ich uvádzania na trh, dobrých životných podmienok zvierat a riadenia rizík v poľnohospodárstve***

**Oblasti zamerania:**

**-** Zvýšenie konkurencieschopnosti prvovýrobcov prostredníctvom ich lepšej integrácie do poľnohospodársko-potravinového reťazca pomocou systémov kvality, pridávania hodnoty poľnohospodárskym produktom, propagácie na miestnych trhoch a v krátkych dodávateľských reťazcoch, skupín výrobcov a medziodvetvových organizácií

- Podpora riadenia rizík poľnohospodárskych podnikov a ich predchádzania

***Priorita 4: Obnova, zachovanie a posilnenie ekosystémov, ktoré súvisia s poľnohospodárstvom a lesným hospodárstvom***

**Oblasti zamerania:**

- Obnova, zachovanie a zvýšenie biologickej diverzity vrátane na územiach sústavy Natura 2000 a v oblastiach s prírodnými alebo inými osobitnými obmedzeniami a v poľnohospodárskej činnosti s vysokou prírodnou hodnotou a obnova, zachovanie ako aj zlepšenie stavu krajinných oblastí Európy,

- Zlepšenie vodného hospodárstva vrátane skladovania a aplikácie hnojív a pesticídov,

- Predchádzanie erózii pôdy a zlepšenie jej obhospodarovania.

***Priorita 5: Propagácia efektívneho využívania zdrojov a podpora prechodu na nízkouhlíkové hospodárstvo odolné voči zmene klímy v odvetví poľnohospodárstva, potravinárstva a lesného hospodárstva***

**Oblasti zamerania:**

**-** Zvýšenie efektívnosti využitia vody v poľnohospodárstve,

- Zvýšenie efektívnosti využitia energie v poľnohospodárstve a pri spracovaní potravín,

- Uľahčenie dodávok a využitia obnoviteľných zdrojov energie, vedľajších produktov, odpadov, zvyškov a iných nepotravinových surovín na účely biohospodárstva,

- Zníženie emisií skleníkových plynov a amoniaku z poľnohospodárstva,

- Podpora zachovania a sekvestrácie oxidu uhličitého v poľnohospodárstve a lesnom hospodárstve.

***Priorita 6: Podpora sociálneho začleňovania, zmierňovania chudoby a hospodárskeho rozvoja vo vidieckych oblastiach***

**Oblasti zamerania:**

- Uľahčenie diverzifikácie, zakladanie nových malých podnikov a vytváranie pracovných miest,

- Podpora miestneho rozvoja vo vidieckych oblastiach,

- Rozšírenie prístupnosti, využívania a kvality informačných a komunikačných technológií (IKT) vo vidieckych oblastiach.“

Členské štáty si v rámci svojich programov rozvoja vidieka určujú kvantitatívne ciele v týchto oblastiach zamerania na základe analýzy potrieb územia, na ktoré sa vzťahuje program rozvoja vidieka a stanovia, pomocou akých opatrení tieto ciele dosiahnu a koľko finančných prostriedkov jednotlivým opatreniam pridelia.

Dňa 14. 5. 2014 bol uznesením vlády SR č. 231/2014 schválený Program rozvoja vidieka SR 2014 – 2020. Poľnohospodárstvo SR v roku 2014 bolo ovplyvňované aj faktormi, vyplývajúcimi z cenovej situácie na európskom a svetovom trhu s poľnohospodárskymi komoditami, vrátane pretrvávajúcich dôsledkov finančnej a hospodárskej krízy.

Jednotný právny rámec pre financovanie SPP v období finančnej perspektívy rokov 2014 - 2020 ustanovuje nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008. Financovanie výdavkov sa realizuje prostredníctvom Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV). Obidva fondy sú súčasťou všeobecného rozpočtu Európskej únie. Rok 2014 bol jedenástym rokom členstva SR v EÚ s možnosťami využívania nástrojov SPP EÚ (priame platby, opatrenia na poľnohospodárskych trhoch, podpora programov rozvoja vidieka). Hlavná finančná podpora poľnohospodárstva SR bola poskytovaná zo zdrojov EÚ. Zároveň bola väčšina výdajov spolufinancovaná zo štátneho rozpočtu. Štruktúra výdavkov do poľnohospodárstva rešpektovala princípy SPP, uplatňované v krajinách EÚ.

**Čerpanie prostriedkov PRV SR 2007-2013 v roku 2014 podľa jednotlivých osí:**

Na opatrenia v rámci osi 1 z prostriedkov rozpočtovaných na projektové podpory, bolo v roku 2014 vyčerpaných celkom 29 804 204 €.

Z toho bolo najvyššie čerpanie prostriedkov na opatrenie Infraštruktúra týkajúca sa rozvoja a adaptácie poľnohospodárstva a lesného hospodárstva vo výške 8 912 934 €, na opatrenie Modernizácia fariem vo výške 6 912 460 €, a na opatrenie Pridávanie hodnoty do poľnohospodárskych produktov a produktov lesného hospodárstva vo výške 6 047 412 €.

Z prostriedkov rozpočtovaných na opatrenia v rámci osi 2boli realizované platby na opatrenia v celkovej výške 40 706 971 €. V tom čerpanie na znevýhodnené oblasti spolu vo výške 7 094 450 €, na agroenviromentálne platby vo výške 25 686 431 €, na opatrenie Životné podmienky zvierat vo výške 2 494 508 € a na Obnovu potenciálu lesného hospodárstva a zavedenie preventívnych opatrení vo výške 5 170 808 €.

V roku 2014 na opatrenia v rámci osi 3 boli realizované platby vo výške 23 336 171 €, prevažne na opatrenia Diverzifikácia smerom k nepoľnohospodárskym činnostiam v objeme 19 231 199 € a Podpora činností v oblasti vidieckeho cestovného ruchu v objeme 3 238 000 €.

Na opatrenia v rámci osi 4 – Realizácia prístupu LEADER boli použité prostriedky vo výške 16 795 923 € a to najmä na opatrenie Implementáciu integrovaných stratégií rozvoja územia v objeme 14 494 796 € na Chod miestnych akčných skupín v objeme 1 751 781 €.

Na opatrenia Operácie technickej pomoci a Národná sieť rozvoja vidieka bolo vyčerpaných celkom 8 617 498 €. Podpora prostredníctvom aktivít Technickej pomoci a Národnej siete rozvoja vidieka sa zameriava na zabezpečenie efektívneho riadenia, implementácie, monitorovania, kontrolu, audit programu, prevádzku a aktivity akčného plánu národnej siete rozvoja vidieka. Programu rozvoja vidieka SR 2007-13 a riadenie a implementáciu národnej siete rozvoja vidieka.

V roku 2014 boli z finančných prostriedkov PRV SR 2014 – 2020 vyplatené platby na „znevýhodnené oblasti“ v celkovom objeme 69 745 757 €, z toho z prostriedkov EÚ 52 093 682 € a z prostriedkov na spolufinancovanie 17 652 075 €.

Kompletný prehľad výdavkov na jednotlivé opatrenia v rámci osí je v  tabuľke 47 v prílohe 10.

**Výdavky na PRV SR 2007 – 2013 za rok 2014**

v € Tabuľka 5

|  |  |  |  |
| --- | --- | --- | --- |
| **Osi** | **Verejné výdavky spolu ( € )** | **z toho: EPFRV ( € )** | **z toho: ŠR SR ( € )** |
|
| Os 1 spolu | 29 804 204 | 22 208 255 | 7 595 949 |
| Os 2 spolu | 40 706 971 | 32 146 973 | 8 559 998 |
| Os 3 Spolu | 23 336 171 | 17 502 128 | 5 834 043 |
| Os 4 Spolu | 16 795 923 | 13 352 087 | 3 443 836 |
| Operácie technickej pomoci\* | 8 617 498 | 6 463 123 | 2 154 375 |
| **Výdavky spolu** | **119 260 767** | **91 672 566** | **27 588 201** |

Prameň: MPRV SR, Návrh záverečného účtu za rok 2014, Poznámka \* - vrátane Národnej siete rozvoja vidieka

Vypracoval: NPPC - VÚEPP

## Operačný program Rybné hospodárstvo

Európsky fond pre rybné hospodárstvo (ďalej aj „EFRH“) je nástrojom Spoločnej politiky rybného hospodárstva pre dosiahnutie cieľov prostredníctvom podpory Spoločenstva pre trvalo udržateľný rozvoj odvetvia rybného hospodárstva, rybolovných oblastí a vnútrozemského rybolovu. Bol zriadený nariadením Rady (ES) č. 1198/2006 z 27. júla 2006 o EFRH s účinnosťou od 1. januára 2007 na programové obdobie 2007 – 2013 .

Operačný program Rybné hospodárstvo SR 2007 – 2013 (ďalej len OP RH SR 2007-2013) a Operačný program rybné hospodárstvo 2014 - 2020 (ďalej len OP RH SR 2014-2020) sú dokumenty národného charakteru, ktorými sa vykonáva stratégia rozvoja rybného hospodárstva v súlade so zásadami Spoločnej politiky rybného hospodárstva, prostredníctvom opatrení v rámci prioritných osí:

**Prioritná os 2:**

Akvakultúra, spracovanie a uvádzanie produktov rybolovu a akvakultúry na trh

**Prioritná os 3 :** Opatrenia spoločného záujmu

**Prioritná os 5** : Technická pomoc

Financovanie OP RH SR vychádza z Národného strategického plánu rybného hospodárstva 2007 – 2013, ktorý bol schválený Uznesením vlády SR č. 933 z 8. novembra 2006 a je zabezpečený z  Európskeho fondu pre rybné hospodárstvo.

Medzi hlavné ciele OP RH SR patria: modernizácia, inovácia a reštrukturalizácia akvakultúry, zvýšenie konkurencieschopnosti podnikov spracujúcich produkty rybolovu a akvakultúry s dôrazom na podporu spracovania domácej produkcie a rozvoj trhu v rámci sektora rybného hospodárstva.

Celková suma verejných finančných prostriedkov na dané programové obdobie je 18 922 750 €, z toho z prostriedkov EÚ 13 688 528 € a z prostriedkov štátneho rozpočtu SR na spolufinancovanie 5 234 222 €.

V roku 2014 bolo v schválenom rozpočte na OP RH SR rozpočtovaných celkom 5 214 988 €, z toho na OP RH SR 2007 – 2013 v objeme 2 553 324 € a na OP RH SR 2014 – 2020 v objeme 2 661 664 €. V priebehu roku 2014 bol rozpočet upravený v súlade so zákonom č. 523/2004 Z. z. o prevod prostriedkov z predchádzajúcich rokov ako aj o prevod prostriedkov do budúceho roka.

V roku 2014 na opatrenia v rámci OP RH SR 2007 – 2013 bol upravený rozpočet vo výške 2 345 359 €, z toho z prostriedkov EÚ v objeme 1 698 196 € a spolufinancovanie v objeme 647 163 €. Skutočné čerpanie bolo vo výške 100% upraveného rozpočtu. Najvyššie čerpanie bolo na opatrení „Investície do akvakultúry, cieľ Konvergencia“ v rámci prioritnej osi 2 vo výške 1 295 723 €.

V rámci 3. Programového obdobia, t. j. na OP RH SR 2014 – 2020 neboli v roku 2014 čerpané žiadne prostriedky.

**Výdavky na OP RH za rok 2014**

v € Tabuľka 6

|  |  |  |  |  |
| --- | --- | --- | --- | --- |
| **Priorita/Opatrenie** | **Názov** | **EÚ** | **ŠR** | **spolu** |
| **Priorita 2** | 2. Akvakultúra, spracovanie a  uvádzanie produktov rybolovu  a akvakultúry na trh | **1 421 156** | **473 719** | **1 894 875** |
| Opatrenie 2. 1 | 2.1 Investície do akvakultúry | 971 792 | 323 931 | 1 295 723 |
| Opatrenie 2.2 | 2.2 Investície do spracovania  a uvádzania na trh | 449 364 | 149 788 | 599 152 |
| Opatrenie 2.3 | 2.3 Investície do akvakultúry |  |  |  |
| Opatrenie 2.4 | 2.4 Investície do spracovania  a uvádzania na trh |  |  |  |
| **Priorita 3** | 3. Opatrenia spoločného záujmu | **212 411** | **151 901** | **364 312** |
| Opatrenie 3.2 | 3.2 Podpora a rozvoj nových trhov | 90 765 | 30 255 | 121 019 |
| Opatrenie 3.3 | 3.3 Podpora a rozvoj nových trhov mimo cieľa konvergencie | 121 646 | 121 646 | 243 292 |
| **Priorita 5** | 5. Technická pomoc | **64 629** | **21 543** | **86 172** |
| Opatrenie 5.1 | 5.1 Technická pomoc | 64 629 | 21 543 | 86 172 |
| **Výdavky spolu** |  | **1 698 196** | **647 163** | **2 345 359** |

Prameň: MPRV SR

Vypracoval: NPPC - VÚEPP

## Štátna pomoc a národné podpory

Štátna a minimálna pomoc v rokoch 2013 a 2014 bola zameraná predovšetkým na rozvoj malých a stredných podnikov pôsobiacich v prvotnej poľnohospodárskych výrobe, a to formou poskytovania dotácií a subvencovaných služieb na základe platných právnych predpisov.

Štátna pomoc sa poskytovala na základe schém štátnej a minimálnej pomoci.

Štátna pomoc a národné podpory sa poskytli v zmysle legislatívy:

* zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov,
* zákona č. 231/1999 Z. z. o štátnej pomoci v znení neskorších predpisov,
* zákona č. 39/2007 Z. z. o veterinárnej starostlivosti v znení neskorších predpisov,
* zákona č. 194/1998 Z. z. o šľachtení a plemenitbe hospodárskych zvierat,
* zákona č. 455/1991 Zb. o živnostenskom podnikaní v znení neskorších predpisov,
* zákon č. 326/2005 Z. z. o lesoch v znení neskorších predpisov,
* nariadenia. vlády SR č. 319/2011 Z. z. o podpore podnikania v pôdohospodárstve a rozvoji vidieka
* vyhlášky MPRV SR č. 320/2011 Z. z. o rozsahu, spôsobe a podmienkach poskytovania podpory v lesnom hospodárstve a rozvoji vidieka.

Národné podpory boli legislatívne zabezpečené výnosom č. 536/2011-100 o podrobnostiach pri poskytovaní podpory v pôdohospodárstve a pri rozvoji vidieka v znení neskorších predpisov.

**Dotácie na štátnu a minimálnu pomoc v rámci kapitoly MPRV SR**

v € Tabuľka 7

|  |  |  |  |
| --- | --- | --- | --- |
| **Tituly** | | **2013** | **2014** |
| **Nar. vlády SR č. 319/2011 Z.z. o podpore podnikania v pôdohospodárstve a rozvoji vidieka** | | |  |
| § 3 | Dotácia na zabezpečenie účasti prvovýrobcov na výstavách | 98 357 | 94360 |
| § 4 | Dotácia na založenie a vedenie plemennej knihy a plemennej evidencie | 384 912 | 385000 |
| § 5 | Dotácia na kontrolu úžitkovosti, testovanie a odhad plemennej hodnoty zvierat | 1 184 344 | 1020000 |
| § 7 | Dotácia na opeľovaciu činnosť včiel (pre podnikateľské subjekty) | 5 893 | 4288 |
| § 11 | Dotácia na zamestnávanie znevýhodnených zamestnancov | 1 002 721 | 452 971 |
| § 14 | Dotácia na účasť spracovateľa na výstavách | 50 201 | 46820 |
| **spolu Nariadenie vlády SR č. 319/2011 Z. z.** | | **2 726 428** | **2 003 439** |
| **Vyhláška MPRV SR č. 320/2011 Z. z. o rozsahu, spôsobe a podmienkach poskytovania podpory v lesnom hospodárstve a rozvoji vidieka** | | |  |
| § 2 | Dotácia na trvalo udržateľné hospodárenie v lesoch | 1 265 000 | 999 970 |
| **Zákon č. 33/2013** | | |  |
| Dotácie na úhradu časti spotrebnej dane z minerálnych olejov | | 7 991 180 |  |
| **Štátna pomoc spolu** | | **11 982 608** | **3 003 409** |

Prameň: MPRV SR,

Vypracoval: NPPC - VÚEPP

V tabuľke nie je zahrnutá suma 2 789 050 € (z toho 1 489 353 € zo zdrojov EÚ a 1 299 697 zo ŠR SR), za rok 2013 a suma 2 172 653 € (z toho zo zdrojov EÚ v objeme 1 108 784 € a z prostriedkov ŠR v objeme 1 063 869 €, poskytnutá na eradikáciu a prevenciu ochorení zvierat v roku 2014.

**Národné podpory a podpory na všeobecne prospešné aktivity**

v € Tabuľka 8

|  |  |  |
| --- | --- | --- |
| **Výnos MPRV SR č. 536/2011-100 o podrobnostiach**  **pri poskytovaní podpory v pôdohospodárstve a pri rozvoji vidieka** | **2013** | **2014** |
| Dotácia na chránený chov plemenn. koní Národný žrebčín Topoľčianky š. p. | 1 529 245 | 1 106 000 |
| Dotácia na chránený chov plemenn. koní Lesy SR | 35 000 | 35 000 |
| Dotácia na činnosť dostihovej autority - Závodisko Bratislava | 857 000 | 771000 |
| Dotácia na správu, zachovanie prevádzkyschopného stavu hydromelioračného majetku vo vlastníctve štátu a likvidáciu nefunč. častí majetku - Hydromeliorácie | 947 945 | 1 286 000 |
| **Národné podpory - dotácie nefinančným subjektom spolu** | **3 489 190** | **3 198 000** |
| Opeľovacia činnosť včiel | 511 322\* | 498 310 |
| Organizovanie výstav, súťaží a účasť na medzinárodných podujatiach (obč.združ.) | 24 433 | 30 400 |
| Zabezpečenie úloh pre potreby rezortu (SPPK, SLK, SPK, AKS) | 192 475 | 182 475 |
| Kompenzácia strát na zvieratách v dôsledku nariadených veterinárnych opatrení pre chovateľov - nepodnikateľov | 60 000 | 50 000 |
| Národné podpory - transfery celkom | **788 230** | **761 185** |
| Transfer VÚC - Trenčiansky samosprávny kraj | 0 | 48 770 |
| **Národné podpory celkom** | **4 277 420** | **4 007 955** |

Prameň: MPRV SR,

Vypracoval: NPPC - VÚEPP

Podpory na štátnu pomoc sa v roku 2014 medziročne znížili zo 16,2 mil. €  na 7,0 mil. €.

## Celková podpora do poľnohospodárstva a potravinárstva

**Všeobecné služby**

Všeobecné služby pre poľnohospodárov boli vykonávané prevažne špecializovanými inštitúciami v rámci rezortu pôdohospodárstva. Patrí sem:

* **Výskum a vývoj:** výskumné ústavy v rezorte MPRV SR, SAPV, národné opatrenia (zachovanie a starostlivosť o genofond zvierat, výskum a vývoj na zachovanie a starostlivosť o genofond rastlín, výskum a vývoj na zachovanie a rozširovanie genetického základu pestovaných rastlín),
* **Poľnohospodárske poradenstvo a vzdelávanie:** zmluva s Agroinštitút š.p., príspevok pre Inštitút vzdelávania veterinárnych lekárov (IVVL) a Agentúra pre rozvoj vidieka (ARVI),
* **Služby špecializovanej štátnej správy:** Rozpočtové organizácie: Plemenárske služby štátny podnik (výdavky na registre CEHZ), Štátna veterinárna a potravinová správa SR, Ústredný kontrolný a skúšobný ústav poľnohospodársky, Plemenárska inšpekcia SR, Technický a skúšobný ústav pôdohospodársky, TSÚP Rovinka,
* **Infraštruktúra:**  pozemkové úpravy z  rozpočtovej kapitoly MPRV SR (mimo opatrení PRV SR),
* **Marketing a propagácia:** Propagácia rezortu, marketingové aktivity poľnohospodárskych výrobkov a potravín, vrátane Značky kvality SK,
* **Ostatné služby:** inštitucionálne výdavky úradu MPRV SR, PPA, informatizácia rezortu, rezortná štatistika, zahraničná spolupráca rezortu.

**Štruktúra podpôr na všeobecné služby**

v mil. € Tabuľka 9

|  |  |  |
| --- | --- | --- |
| **Tituly** | **2013** | **2014** |
| Výskum a vývoj | 7,1 | 6,1 |
| Poľnohospodárske školstvo | 0,4 | 0,4 |
| Služby organizácií štátnej správy | 44,5 | 46,5 |
| Infraštruktúra | 1,2 | 1,4 |
| Marketing a propagácia | 0,4 | 0,5 |
| Ostatné služby | 39,4 | 33,6 |
| **Všeobecné služby spolu** | **93,1** | **88,5** |
| Podpory na občianske združenia, nezisk. org. a štátne podniky | 4,2\* | 4,0\* |
| Spolu | 97,3 | 92,5 |
| - z rozpočtovej kapitoly MPRV SR | 94,3 | 91 |
| - z ostatných zdrojov | 3,0 | 1,5 |

Prameň: MPRV SR, \*dotácie - národné podpory, zahrnuté v časti o štátnej pomoci a národných podporách

Vypracoval: NPPC - VÚEPP

Najväčší podiel na všeobecných službách v rokoch 2013 a 2014 mali služby ústavov špecializovanej štátnej správy, ktorých činnosť sa zameriavala prevažne na kontrolu dodržiavania fytosanitárnych, zooveterinárnych a hygienických predpisov, s cieľom zachovania zdravotnej nezávadnosti potravín.

**Celkové výdavky do poľnohospodárstva, rozvoja vidieka a potravinárstva v rokoch 2013 a 2014,** v mil. € Tabuľka 10

|  |  |  |  |  |  |  |
| --- | --- | --- | --- | --- | --- | --- |
| **Tituly** | **2013** | | | **2014** | | |
| **EÚ** | **SR** | **Spolu** | **EÚ** | **SR** | **Spolu** |
| Trhovo-orientované výdavky | 9,7 | 2,3 | 12 | 8,1 | 2,8 | 10,9 |
| Priame platby\* | 324,9 | 40,3 | 365,2 | 352,2 | 52,9 | 405,1 |
| Program rozvoja vidieka 2007 - 2013 | 174,5 | 49,6 | 224,1 | 91,7 | 27,6 | 119,3 |
| Program rozvoja vidieka 2014 - 2020 | 0 | 0 | 0 | 52,0 | 17,7 | 69,7 |
| OP RH SR 2007 - 2013 | 1,1 | 0,4 | 1,5 | 1,7 | 0,6 | 2,3 |
| Štátna pomoc a národné podpory | 0 | 16,1 | 16,1 | 0 | 7,0 | 7,0 |
| Všeobecné služby | 0 | 94,3 | 94,3 | 0 | 91,0 | 91,0 |
| **Spolu** | **510,2** | **203** | **713,2** | **505,7** | **199,6** | **705,3** |

Prameň: MPRV SR PPA, Návrh záverečného účtu za rok 2013, Návrh záverečného účtu za rok 2014

\* priame platby sú podrobne rozpísané v tabuľke č. 4, Vypracoval: NPPC - VÚEPP

Výdaje do slovenského pôdohospodárstva sa v roku 2014 znížili oproti predchádzajúcemu roku 2013 zo 713,2 mil. € na 705,3 mil. € (zníženie o 1,1 %). Zníženie bolo najmä z dôvodu poklesu výdavkov na PRV SR 2007-2013, ktorého financovanie bolo ukončované. Najväčší podiel na celkových výdajoch (57,4 %) tvorili výdaje na priame platby. Druhou skupinou podpôr, ktorá sa podieľala 26,8 % na celkových výdajoch, boli prostriedky z Programu rozvoja vidieka 2007 – 2013 a z Programu rozvoja vidieka 2014 – 2020. Zostávajúcich 15,8 % tvorili výdaje na všeobecné služby, TOV, OP RH, štátnu pomoc a národné opatrenia.